Mellom 1937 og 1940 forsøkte man å standardisere delene mellom Krupps Panzer IV og Daimler-Benz sin Panzer III. En propagandaplakat fra 1940 hyllet Panzer IV som «vår tids riddere». For å utfylle rollen som kompanjong for Panzer III ble Panzer IV først utstyrt med 7,5cm KwK 37 L/24 kanon, som hadde god virkning mot upansrede mål. På grunn av løpets korte lengde (1 768 mm) og påfølgende lave utgangshastighet var kanonen ganske upresis. Som en sammenligning kan nevnes at L/48-utgaven av samme kanon er 3 899 mm lang.